Ismail ibn Musa Menk

Mufti Ismail ibn Musa Menk (lahir 27 Jun 1975) ialah seorang sarjana Islam Zimbabwe. Beliau ialah Mufti Besar masyarakat Islam Zimbabwe, yang membentuk kira-kira 1% daripada jumlah penduduk negara itu, dan ketua jabatan fatwa untuk Majlis Ulama Islam Zimbabwe.
Mufti Menk dinobatkan sebagai salah satu daripada 500 Muslim Paling Berpengaruh di dunia oleh Institut Pemikiran Islam Diraja Aal al-Bayt di Jordan pada 2013, 2014 dan 2017 . 

 Kehidupan awal 
Menk dilahirkan pada 27 Jun 1975 di Salisbury kepada ibu bapa India Gujarati daripada komuniti Bharuchi Vohra Patel, iaitu anak kepada Maulana Musa Ibrahim Menk, seorang pendakwah Islam di Zimbabwe. Mufti Menk boleh bertutur dalam Gujarati dan Urdu kerana ibu bapanya adalah pendatang dari India. Mengikut kebiasaan dengan masyarakat Bharachi Vohra, beliau menjalani pengajian awal dengan bapanya, Moulana Musa dalam menghafal al-Quran dan belajar bahasa Arab. Beliau menghadiri Kolej St. John (Harare) untuk sekolah menengah. Beliau kemudiannya menamatkan pendidikan agama dan kursus Mufti dari Kantharia Darul Uloom yang terletak di Gujarat, India. Menk telah dikenal pasti sebagai Deobandi serta Salafi oleh sumber yang berbeza, walaupun beliau tidak secara terbuka mengakui penglibatannya dalam mana-mana gerakan.

 Rujukan 

Kategori:Hanabilah
Kategori:Mufti
Kategori:Kelahiran 1975
Kategori:Sarjana aqidah Islam abad ke-21
Kategori:Sarjana Islam Muslim abad ke-21